ลุ้น SET รีบาวด์! ตามตปท. รับแรงช้อนซื้อหลังลงลึก
ลุ้น SET รีบาวด์ในกรอบจำกัด ตามทิศทางตลาดหุ้นสหรัฐ รับแรงช้อนซื้อหลังลงลึก รอปัจจัยหนุนใหม่ พร้อมให้แนวต้าน 1,630-1,635 จุด แนวรับ 1,620 จุด
ลุ้น SET รีบาวด์ในกรอบจำกัด ตามทิศทางตลาดหุ้นสหรัฐ รับแรงช้อนซื้อหลังลงลึก รอปัจจัยหนุนใหม่ พร้อมให้แนวต้าน 1,630-1,635 จุด แนวรับ 1,620 จุด
28 ก.พ. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่ารีบาวด์กลับขึ้นมาได้ แต่เป็นการรีบาวด์ในกรอบจำกัด ตาม Sentiment ของตลาดหุ้นสหรัฐเมื่อคืนนี้ที่รีบาวด์กลับมา และส่งผลมาถึงตลาดหุ้นอื่นในภูมิภาคเอเชียเช้านี้ที่เปิดมากลับมาปรับตัวขึ้น แม้ว่าจะยังไม่มีปัจจัยหนุนใหม่ที่ส่งผลต่อนัยสำคัญเข้ามาหนุน
อย่างไรก็ตาม ตลาดยังคงมีความกังวลในเรื่องของการปรับขึ้นดอกเบี้ยของธนาคารสหรัฐ (เฟด) ที่ยังมีแนวโน้มขึ้นดอกเบี้ยต่อเนื่อง ประกอบกับยังมีแรงขายของต่างชาติออกมากดดัน อีกทั้งเมื่อคืนนี้ราคาน้ำมันดิบปรับลดลง อาจจะส่งผลกดดันต่อหุ้นพลังงานได้ ทำให้ดัชนีรีบาวด์ในกรอบจำกัด โดยให้แนวต้าน 1,630-1,635 จุด แนวรับ 1,620 จุด